ร้านคราฟ์ใจกลางเมืองสุขุมวิท 23 ร้านชิล ๆ สนามเขียว สำหรับแฟนๆคอเบียร์ 
เบียร์มากกว่า 40 กว่าชนิด อร่อย มีให่เลือกหลากหลายแบรนด์อีกด้วย 
ส่วนตัวชอบเบียร์ค่อนข้างหนัก ชอบ La Trappe, และRogue เบียร์กลิ่นเฮเซลนัท ค่ะ รสเข้มหอม 
อาหารที่นี่เมนูประมาณ สามสี่หน้า แต่รสชาติอร่อยอย่าบอกใครเลยนะคะ ตอนแรกจะทานเล่น ๆ ไป ๆ มา ๆ อร่อยเลยนะเนี่ย เริ่มที่เบอร์เกอร์ศรีราชา เบอร์ชิ้นปานกลางรสชาติซอสศรีราชา มายองเนส กำลังดี ทานคู่กับเฟรนช์ฟรายด์ เพลิน และเข้ากับเบียร์มากค่ะ! 
ต่อมาของทานเล่นอย่าง หมูแดดเดียวที่หมักเข้าเนื้อ โรยงานิด ๆ รสชาติเข้มเต็มรสมาก แถมซอสพริกที่นี่โรยพริกป่นมาเพิ่มความเผ็ดฟุ้ง ๆ อีกด้วย / ตามด้วยหมูย่าง บนเตาถ่าน เนื้อนุ่ม หอม กรุบกรับความคอหมู แต่ไม่มีมัน จิ้มแจ่วอร่อยมากค่ะ... 
ตามมาด้วย แซนวิช แฮม ฮันนี่ ตัดแฮมมาเต็ม ๆ ชิ้น ขนมปังกรอบนิด ๆ ด้านใน หอมเนย อร่อยมาก แฮมเค้าก็ดี้ ดี ค่ะ ชอบเลย!

ตบท้าย ๆ สุด สายเนื้ิออย่างเรา เนื้อวากิวย่าง นุ่ม หอม อร่อย เนื้อคุณภาพหั่นกำลังพอดี เริ่ดเลยสำหรับจานนี้ 
สำหรับใครหาร้าน ทาน ดื่มกับเพื่อนแนะนำร้านนี้เลย มีสองสาขา สีลม และสุขุมวิท 23 ใจกลางเมืองชิลได้สบายโลด! ค่ะ :)